Aishi Manula (amezaliwa 13 Septemba 1995) ni mchezaji wa soka wa Tanzania ambaye anacheza kama kipa wa timu ya taifa ya Tanzania. Kisha kuzichezea klabu kadhaa, zikiwemo Azam fc, kwa sasa yupo Simba SC. Manula alizaliwa nchini Tanzania katika Mkoa wa Morogoro na wakati wa ujana alianza kazi yake katika klabu ya soka ya Mkamba rangers iliyopo wilaya ya Kilombero, mkoani Morogoro. Katika mwaka wa 2012 alijiunga na Azam F.C. akiwa na umri wa miaka 17 tu, ushindi wake na ushirikiano wake umemsaidia kucheza katika kikosi cha kwanza hadi mkataba wake ulipofikia mwisho. Baada ya mafanikio ya kuvutia na Azam FC katika Ligi Kuu ya Tanzania vilabu vingi vilikuwa vinakaribia nafasi ya kumsaini. Uvumi wa kusaini ulifanya vyombo vya habari viseme juu ya Aishi kununuliwa na klabu mbalimbali na hatimaye kujiunga na Simba S.C. mwaka 2017 ambapo anaendelea kufanikiwa kwenye ligi na kusaidia timu yake kuchukua kikombe cha ligi na yeye mwenyewe akichukua glov ya dhahabu. Aishi Manula anashikilia rekodi ya kutwaa tuzo za kipa bora wa Ligi Kuu Bara mara nne mfululizo: mara mbili ameitwaa akiwa na Azam FC na mara mbili akiwa na Simba SC.